கேள்வி: மிக நீண்ட சங்கிலி கொழுப்பு அமிலம் குறித்து விரிவாக சொல்லுங்கள்.
பதில்: மிக நீண்ட சங்கிலி கொழுப்பு அமிலம் ''(Very long chain fatty acid)'' 22 அல்லது அதற்கு மேற்பட்ட கார்பன்களைக் கொண்டிருக்கும் கொழுப்பு அமிலமாகும். இவற்றின் உயிரியக்கவியல் எண்டோபிளாசுமிக் ரெட்டிகுலம் எனப்படும் அகக்கணிக வலையில் நிகழ்கிறதுJakobsson, Andreas; Westerberg, Rolf; Jacobsson, Anders "Fatty acid elongases in mammals: their regulation and roles in metabolism" Progress in Lipid Research 2006, volume 45, pp. 237-249. . மிக நீண்ட சங்கிலி கொழுப்பு அமிலங்கள் ஒரு செல்லின் மொத்த கொழுப்பு அமில உள்ளடக்கத்தில் சிறு சதவிகிதம் வரை பிரதிபலிக்கக்கூடும்"Very-long-chain fatty acids from the animal and plant kingdoms" Rezanka, Tomas Progress in Lipid Research 1989, volume 28, pp. 147-87. . பெரும்பாலான கொழுப்பு அமிலங்களைப் போலல்லாமல் மிக நீண்ட சங்கிலி கொழுப்பு அமிலங்கள் மைட்டோகாண்ட்ரியாவில் வளர்சிதை மாற்றமடைய மிக நீண்ட நேரம் எடுத்துக் கொள்கின்றன. மேலும் இவை சைட்டோபிளாசம் எனப்படும் உயிரணுக்கணிகத்திலுள்ள பெராக்சிசோம்களில் கண்டிப்பாக வளர்சிதை மாற்றமடைய வேண்டும். எக்சு குரோமோசோமுடன் தொடர்புடைய அட்ரினோலியுக்கோடிசுட்ரோபி நோய் மற்றும் செயல்படும் பெராக்சிசோம்கள் குறைவுடன் தொடர்புடைய செல்வெகர் நோய்க்குறி போன்ற சில பெராக்சிசோமல் கோளாறுகள் மிக நீண்ட சங்கிலி கொழுப்பு அமிலங்களின் திரட்சியுடன் தொடர்புடையதாக இருக்கலாம் .